rlitschk/wikidir huggingface dataset:
Finnisches Broud (dt.: finnisches Brot) is a Sammebegriff fia olle tippischn Broudsoatn vo Finnland. Broud hod in Finnland a lange und wichtige Tradizion. Es wead fost zua jeda Speis Broud gessn. Limppu, speziejs Koanbroud (vagleichboa midn Bauanbroud in Bayern und Östareich) Reikäleipä, Lochbroud; aus Koanmejh Ruisreikäleipä Kalakukko, in Koanbroud vaschteggda Fiisch (hoid si 6 Wocha) Howanbroud, Howan (Kaura) is in Finnland as wichtigste Droad: Kaurasämpylä (Howansemmen), Kaurapala (Howanflochbroud) usw. Rieska, Fladnbroud - moast aus Geaschtn Perunarieska, Eadäpferieska Ohrarieska, Geaschtnrieska Ruisrieska, Koanrieska (moast ohne Geaschtn) Maitorieska, Millirieska (wias Geaschtnrieska nua mid Milli stod mit Budanmilli oda Gschdegglda) Ruispala und Reissumies, zwoa recht beliabte, modeane Broudmakkn fia a flochs, runds Koanbroud Eadäpfebroud, bsundas fluffich und softich Näkkileipä, Käckebroud (weis bein Essn "knackt") - is schtaubdrockn und hoit ewig Korppu, Zwieboch; Sokerikorppu, siaßa Zwieboch Vesirinkeli, Woazngringal aus Geamdoag, bekannt ois Beigl, Bejgl (engl./dt. Bagel) - jiddische Spezialitet aus Poin Pulla, siaßas Broud, Siaßgebeck Limppu - Bauanbroud aus Koan Ruisreikäleipä (Lochbroud aus Koan) Kalakukko - im Koanbroud vaschteggda Fiisch Howanbroud: Kaurasämpyl (hintn) und Kaurapala (voan) Fladnbroud: Koanrieska (links) und Eadäpferieska (as kloane dickare) Eadäpfebroud (hintn), Reissumies (vuan, amoi aufgschniddn) Nakkileipä (Knäckebroud), in Skandinavien oft rund Korppu (Zwieboch) Vesirinkeli (Woazngringal, Beigl) Pulla (Siaßgebeck)
Hoadn oda Heiden, aa Buachwoaz is a Scheindroad, wei de Keandln wia Droad ausschaugn und teiweis aa so gnuzzt wean. Es is a Pflanznagoddung aus da Famij vo de Knetarichgwächs (Polygonaceae). Da Hoadnsteaz woa friacha in da Oipnregion oane vo de wichtigstn Schpeisn ibahapts. Commons: Hoadn – Sammlung vo Buidl, Videos und Audiodateien Die Bedeutung des Buchweizens in Österreich und Asien (PDF; 2,6 MB) von Sabine Scheucher
Da Hintasää is a molarischa Sää im Berchtsgoana Land. Er is ungefäa 16 Hektar groaß und liagt am Fuaß vom Hochkalter-Massiv. Er is no recht jung, wei a eascht vor ungefäa 3500 Joar durch an Gebirgssturz vom Hochkalter aufgstaut woan is. Da Woid, dea ogrenzt und auf dem Schutthaffa wogst, werd Zaubawoid gnennt. Aufgstaut werd da Klausbach ausm Hirschbichltoi. Wei des vui Gschiab ausm Klausbach an Sää auffuin dad is da Boch uma 1900 rum um an Sää umadum gleit worn. Zsamm mit am Iabalauf vom Sää werd dann d'Ramsauer Achn draus. Da Sog noch hod auf jeda Seitn vom Toi oa Ries gwohnt. De zwoa hom se ollawei gstrittn. In oana Nocht hom se mit Stoana bschmissn. De Stoana san in da Mittn iaban Toi zsammgstessn und obegfoin. Dea Haffa Stoana hod dann den Sää aufgstaut. In da Fria sans beide ins Toi obi und hom se im Sää spiegln gseng. Da sans so daschrocka, das davoglaffn san. Seitdem gibts koane Riesn mehr in dera Gengd. Hintasää is ned nua der Nama vo dem Sää, der kloane Ort am Sää hoast a so. Er is a Ortsteil vo Ramsau. Commons: Hintasää – Sammlung vo Buidl, Videos und Audiodateien WWA
A Beigl oda Beigel is a runds Gebeck aus Geamdoag mid an Loch in da Middn. Entschtandn is da Beigl ois jiddische Schpezialitet in Poin. Es gibt aa de Theorie, dass da Beigl vo Bayern auf Poin keman is. Beigl san in USA und Kanada recht populea; vua oim in de Städd, wo s an Haufa Judn gibt. Da Geamdoag aus Woaz wead zeascht kocht und nacha bocha. As Loch in da Middn woa guad fian Transpoat und zun Logan (im Gschäft oda auf an Vakaffsstandl). Es gibt siaße und soizige Beigel, mid und ohne Schtrei. A Zimt-Ziwem-Beigl A Mohn-Beigl Tippische Montreal Beigl A Kaasbeigl Schmoizgringal Commons: Beigl – Sammlung vo Buidl, Videos und Audiodateien Claudia Roden: Le livre de la cuisine juive. Flammarion, Paris 2003, ISBN 2-08-011055-1, S. 99.
Da Basilisk in da Schönlaterngossn is a bekaunnte Sog ausm oidn Wean. De Schönlaterngossn is a klaans Gassl in da Innaran Stod (1. Beziak). Und de Numma 7 haasst „Zum Basiliskn“, und duatn soi si im 13. Joahundat da gaunze Balawatsch oogspüüt hom. Noch de öötasten Annaln vo Wean soi si do in dem Haus in da Schönlateangossn im Joa 1212 a Basilisk oda da sogenaunte Adaxlkenig zaagt haum. Des woa daumois a Muazbahöö und iwaroi haums a laungs und a braads driba gredt. De Leit woan domois noo owagläibischa ois wia heit, und wia wichtig eana des mit solchane Viecha woa, siacht ma an dem, doss da Vafossa vom berihmtn „Iter Alemannicum“ todeanst gschüüdat hod, doss unta de Söötnheitn vom Maria-Einsiedln-Klosta ar a echta Basilisk waa. Soichane Ungeheia hoz domois in vüü so Naturaliensaummlungan gem, owa bei oin hod si zaagt, doss de alle midanaunda zaumgsticklte, kinstliche Viecha woan, des iagndwööche Betriaga zaumzanglt haum, damiz sas an iagndwööche leichtgleibige Doim um vüü Gööd vaklopfn kennan. Aan soichn Basiliskn, obaran lebendichn, soins im Brunnan vo dem Haus in da Schenlaterngossn gfundn haum. Auf des hinauf haums zwischn de Fensta vom zweitn Stock a Statue von dem Viech higstööd. Seitdem haasst
Pulla is a Sammebegriff fia finnische Mehjspeisn, de wo tradizionej zun Kafää gessn wean. Es is mid da schwedischn Kanelbulle vawandt. Da Pulladoag is a Geamdoag. Tippisch is de braune, glenzade Krustn, da Hoglzugga oda de Mandlschtrei. Es gibt, wia bei uns dahoam, an Haufa vaschiedne Variaziona. Pulla – Das traditionelle finnische Kaffeegebäck gibt es in vielen Variationen (www.meinlieblingsessen.de)
Des is a Listn vo Aserbaidschanische Mola. Abdullajew, Mikajil (1921–2002) Abdurachmanow, Fuad (1915–1971) Asimsade, Asim (1880–1943) Bahlulzade, Sattar (1909–1974) Bilmes Semjon (* 1955) Chalilow, Farhad (* 1946) Garjaghdi, Dschalal (1914–2001) Hatemi, Hajdar (* 1945) Hosseini, Ahad (* 1944) Husejnow, Arif (* 1943) Irawani, Mirsa Gadim (1825–1875) Kangarli, Behruz (1892–1922) Karabachi, Usta Gambar (1830–1905) Geysar Kschijewa (1893–1972) Mangasarow, Schmawon (1907–1992) Mirsasade, Böjükagha (1921–2007) Narimanbekow, Togrul (1930–2013) Narimanbekow, Widadi (1926–2001) Ordoobadi, Kasem (1919–2002) Rahmansade, Maral (1916–2008) Rezagulijew, Alakbar (1903–1973) Rezagulijew, Elbej (1926–2007) Salahaow, Tahir (* 1928)
Sorghumhiasch oda Sorghumbrein san Pflanzna aus da aus da Famij vo de Siaßgrasa (Poaceae). Es wead zun Droad zehjt und fia Mehj Viechfuada vawendd. In da Obaufläch liegt Sorghumhiasch noch Woaz, Gugaruz, Reis und Geaschtn wejdweit an finfta Stej.. In Afrika is s de wichtigste Droadsoatn. Commons: Sorghum – Sammlung vo Buidl, Videos und Audiodateien Statistik der FAO (Memento des Originals [1] vom 19. Óktówer 2016 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/faostat3.fao.org, obgruafa am 25. Dezember 2014
Reis (engl. rice) nennt ma de Keandl vo de Reispflanzna (Oryza sativa). Es is a Siaßgros, wo ois Droad gnuzzt wead. Reis ghead zua de wichtigstn Grundnoarungsmiddl vo da Menschheit. Commons: Reis – Sammlung vo Buidl, Videos und Audiodateien
Da Heidenschuss is in Wean a kuazes Stick Stroßn, wos den Bloz „Am Hof“ mid da „Freyung“ vabindt. Unt am Eck is des Haus Nummero 3, auf dem a Schüüdl aubrocht ist „Da der Hayden scheuzzt“ (des haasst sovüü wia schiassn). An dem Haus woar aa a Skuiptua von an Sarazenen mit Pfäu und Bogn. Den haums oba 1851/1852 mit aan sablschwingatn Osmanen easetzt. Wos des Tafal fia an Uasprung hod, is historisch ned gaunz kloa. Es gibt oba a Gschichtl, wias dazua kumman is. Wia de Tiakn im Joa 1529 seaschte Moi Wean belogat haum, is de Gschicht schee laungsaum entrisch wuan. Damiz in de Stod einekumman (es hod jo no dicke Stodmauan gem) hams unta dar Ead Tunnöö grom, in de s am End Minan glegt haum, mid denans daun de Mauan sprengan haum woin. Ana von denan Tunnöö is bis zua Freyung gaungan. Un nua duach a Bozn Masl is da Stod des grausliche Schicksoi daspoat blim, doss aud de Oat von de Tiakn eignumman wiad. Und des woa a so: In aana von de stiamischn Nächt hod da Beckaghüüf Josef Schulz (oiso da Schuiz Pepi) beim Bockofn umgroblt. Auf aamoi heat a vom Kölla auffe an
Da Drochn vom Koinbeag is a Sog aus Wean. In aan klaan Gassl, da „Drachengasse“ steht a Haus, des „Drachenhaus“. Eignlich haasts a so, wäu da easchte Besitza da Johann Martin Drach woa. Oba sowos is natialich ned so intaressant, oissa is de Sogn vom „Drochn vom Koinbeag“ entstaundn. Fria, ois am Koinbeag no a dichta Woid woa, hod in aana Höön duat a Muaztrumm Drochn glebt, dea des gaunze Laund umadum tyrannisiat hod. Kaa Mensch und aa kaa Viech woa vua eam sicha, und, nachdem dass si kaana gfundn hod, dea was de Schneid ghobt hod, si dem Drochn zum stöön, is de gaunze Umgebung imma mea vakumman. Oba amoi woas daunn a so, doss a Weana, dea in da Stod a Haus hod baun woin, a boa Maura und Tischla aufn Koinbeag gschickt hod, damiz vaschidane Matriäulien zum baun bringan kennan: Staana, Saund und aara Hoiz. Oissa san de Leit auffegstiegn und haum ins oaweitn augfaungt. Sie haum Baam um Baam umgsaglt und Staa um Staa brochn. Do da haums auf aramoi den Drochn gsegn, der wos grod vua seina Höön in da Sunn glegn is und büslt hod. Gaunz genau haums eam gsegn, mid aan paunzatn Keapa,
Die Teufelsmühle is a Müü im 23. Weana Beziak (Siebenhirten), genau am Eck Triester Stroßn und Ketzergossn. Duat rinnt a da Petersbach vuabei. Die Müü wiad im Joa 1590/1591 des easchtemoi eawähnt, diafat oba no öta sei. Da Nauman kummt woascheinlich von an Besitza oda Pächta, da Odelsfamülie Teufel ausn 16.Joahundat. De Gschicht min Raubritta is eascht im 18. Joahundat auftaucht. Seit dera Zeit steht duatn aara Gosthaus, des 1903 obrennt und neich aufbaut wuan is. Fria woa jo aussahoib von de Ringmauan vo Wean jo no a rechte Wüüdnis. Hundsmisarable Stroßn iwaroi duach nix ois wia Wiesn und Wööda, und kaa Mensch zum segn weit und breit. Nua söötn is a Wogn dahea grattat und da Kutscha hod iba de Gruam und Lecha kewwld, in denan sei Fuawerk oft steckn blim is. Und nua maunchmoi a Bote, der wos vo Wean noch Neistod oda zruck grittn is. Und nua aafoch theatahoiba spaziangaungan, so wia heit, is domois no kaa Mensch. Aun so aana einsauman Stroßn iwan Wiena Beag is beim Petersboch a Müü gstaundn, de wos bravn, guadn Leitn gheat hod. Wia de daun gstuam san, hod a Raubritter de Müü kauft, Kilian vo Drochnföös hoda ghaassn. Hi und
Brein oda Hiasch is a Gruppn vo Droadgoddunga, de wo se ähnli san und a hoche Bedeitung ois Grundnoarungsmiddl ham. Brein hoaßt a desweng, wei da Hiaschbrei in insara Region friacha oans vo de wichtigstn Grunnoarungsmiddl ibahapts woa und so zun Synonym vom Ausgangsprodukt woan is. Rispnhiasch: Kina und Zentraiasien, vua da Eifiarung vo de Eadäpfe a Grundnoarungsmiddl aa in Bayern und Östareich. Koibnhiasch: Kina und Indien, zua Remazeid aa in Italien. Sorghumhiasch oda Sorghum: Asien und Afrika, wejdweit a Viechfuada Pealhiasch (Pennisetum glaucum) Fingahiasch (Eleusine coracana) Teff (Eragrostis tef) Foniohiasch oda Fonio (Digitaria exilis) Brein Kräcka aus Japan Reifepriafung Commons: Brein – Sammlung vo Buidl, Videos und Audiodateien Commons: Sorghumhiasch – Sammlung vo Buidl, Videos und Audiodateien
A Bubikopf is a Kuazhoorschnidd fia Fraun. De Frisua is umara 1920 aufkema und schnej zua beliabtastn Hoarmode worn. Zua dera Zeid wor a bubihofts Fraunbuid hochmodean. Da Bubikopf is owa aa heit wieda ogsogt. De Josephine Baker im berihmtn Bananagwand De junge Coco Chanel De Emma Watson Irokesnschnidd Schmoizlockn
Da Ruaßiga Freida und Foschingsfreida is da Freida vuam Oschamiddwoch. Es is da Dog nochn narrischn Pfinzda (Weiwafosching) und vuam Schmoizign Samsda (Foschingssamsda). Commons: Fosanocht – Sammlung vo Buidl, Videos und Audiodateien Commons: Fosching – Sammlung vo Buidl, Videos und Audiodateien 00V Boarischa Brauch
De Spinnarin am Kreiz (Spinnerin am Kreuz) steht im 10. Hieb (Favoritn) aun da Triesta Stroßn aum Wienerberg, es is a oiz Woazeichn in an gotischn Stüü des a jeda kennt, der scho amoi durtn voabeikumman is, wauna in de Stod eine oda ausse hod miassn. Gwiß is, doss an dera Stöö scho vuam Joa 1446 a „Staananes Kreiz“ gstaundn is. Es kaunn oba weda de Grenz vom Weana Burgfriedn auzaagt haum, de is goa ned soweit gaugan, no de Grenz vom Weana Laundesgrichtssprengl, wäu dea wor weida draußt. Woascheinlich is de Säun durtn gstaundn, wäu glei danem de Hiirichtungsstättn gwesn is (mid an Goign und an Radl). Vielleicht ois Dodnleichtn fia de Ogmaxltn, dafia gibz aa andare Beispüü. Wäu a gaunz a änliche Säun steht im Nordn vo Neistod, wo ma waass, doss de vom maasta Michael Knab in de Joa 1382-1384 gschoffn wuan is. Vo dem waass maraa, dossa fian Albrecht III. goaweit hod. Bewiesn is zwia ned, oba es kennt scho sei, dossa aa des staanane Kreiz gschoffn hod, des wos da Vuagänga vo da heitign Spinnarin is. Im Joa 1446 is da ungarische Reichsvawesa Johann Hunyadi kriagarisch eingfoin und hod des Kreiz zasteat, dea Falott, dea,
Travertin is a Koichstoa mit Poan. Meistns is a göblich oda braun. Es gibt owa aa rodn und beign Travertin. Travertin hoaßt "Stoa aus Tivoli". Des kummt dohea, wei da Stoa duachs antike Rom populär woan is. Fost de gaunze antike Stod is aus Travertin aus Tivoli (bei Rom) baut gwesn. Am Colosseum und aundan Segnswiadigkeitn kaunstas no imma segn. Da Travertin wiad a Quöökoich gnennt, wei a an Siaßwossaquöön entstäht. Während de aundan Koichstoana aus Oblogarunga vo Meeresviecha (Muschln etc.) entstandn san, entstäht da Travertin duach a kemische Ausfällung (wia de Tropfstoana). Travertin entstäht iwaroi auf da Wöid. Owa net iwaroi is da Travertin ois Natuaweakstoa vawendboa. Travertin aus Thüringen (Bad Langensalza, Weimar etc) Travertin vo da Schwäbischen Alb (Cannstatt, Gauingen, Sonderbuch) Travertino Romano Travertino Toscano (Travertin aus da Toscana) Tiakischa Travertin aus Anatolien (Tiakei) Peasischa Travertin aus Iran Travertinterrassn bei Pamukkale, Tiakei Travertinterrassn vo Mammoth Hot Springs, Yellowstone National Park, Wyoming, USA De Parisa Kiach Sacré-Cœur de Montmartre aus Château-Landon-Travertin Mühlhäusa Marienkiach aus Travertin De greßte Buagaunlog vo Middleiropa, de Zipsa Buag, is aus Travertin baut wuan Dietmar Reinsch: Natursteinkunde. Eine Einführung für Bauingenieure, Architekten, Denkmalpfleger und Steinmetze, Enke, Stuttgart 1991, ISBN 3-432-99461-3 Commons: Travertin – Sammlung vo
Da Schmoizige Samsda und Foschingssamsda (dt. Schmalziger Samstag und Faschingstag) is da Samsda vuam Oschamigga. Es is da Dog nochn ruaßign Freida und vuam Foschingssunda. Schmoizig hoaßta desweng, wei in da Fosanochtszeid gean Schmoiznudl (boarische Kropfa). Commons: Fosanocht – Sammlung vo Buidl, Videos und Audiodateien Commons: Fosching – Sammlung vo Buidl, Videos und Audiodateien 00V Boarischa Brauch
Da Monda oda Maada is in Bayern und Östareich da easchte Dog in da Woch. Voa 1976 (Eifiahrung vo da ISO 8601/DIN 1355) wors da zwoate Dog. In manche Religiona (Judndum, Islam) iss da zwoate Dog. Da Nam kimmt vo da Mondgeddin Luna. Es is a Iwasetzung vom lateinischn Dies Lunae (Dog vo da Mondgeddin). De boarische Wocha
Da Iada oda: Deansda is in Bayern und Östareich da zwoate Dog in da Woch. Da Nam Iada leitd se van germanischn Kriagsgod Tyr ob, wo vawondd is mid'm griachischn God Ares. As Woat is iwa de Gotn ins Boarische kemma. In monche Religiona (Judndum, Islam) is da Iada da dritte Dog. De boarische Wocha
Da Pfinzda oda Pfinsda und Dunasda oda Dunaschda und Dunasdog is in Bayern und Östareich im biagalichn Kalenda (ISO 8601) da viate Dog in da Woch. In de Religiona Judndum, Islam und Kristndum) iss da fimfte Dog. Da easchte Dunasda im Joar legt aa de easchte Kalendawoche fest. Manchmoi wead a aa kloana Freida gnennt aus Voafreid aufs Wochnend. Da Nam Dunasda kimmt vom germanischn Dunagod. Im siidgermanischn hoaßt a Donar (vgl. im oidengl. Þunresdæg), im noad- und westgermanischn Thor (desweng engl. thursday, denisch Torsdag), im romanischn Jupita (lat. dies iovis, desweng frz. jeudi, span. jueves, italienisch giovedì). Wia de Germanen de babylonische 7-Dog-Wocha iwanumma ham, hams a Analogie zua dies iovia (Jupitadog) buidd. Da Nam Pfinzda kimmt ausn griachischn pempte hemera und hoaßt „fimfta Dog“. Des Lehnwoat is woarscheinli iwas Gotische (*paíntē dags) und ofd iwas Langobardische ins Boarische keman und zejt zua de boarischn Kennweata. Wearend as Woat Pfinzda im boarischn Sprochraum sejtn woan is, hod sa si in boarischn Sprochinsln bessa dahoidn. Da Bäasncrash vom 24. Oktoba 1929 an da Wallstreet wead Schwoazza Pfinzda (Black Thursday) gnennt, wei ra a Wejdwiatschoftskrisn eigloadd hod. De boarische Wocha Narrischa Pfinzda (Schmozziga Dunasda) Greapfinzda Commons: Dunasda – Sammlung vo Buidl,
De Beanmüü (dt.Bärenmühle) haasst heit a Wohnhaus auf da rechtn Wienzäun Nummero 1 in Wean, des wos aun dea Stöö steht, wo fria a Müü gstaundn is. Im Joa 1705 hod a gwissa Georg Straub dem Müllamaastaa Georg Mackh a Haus okauft und a neiche Müü baut, de unta dem Nauman „Bärenmühle“ aane von de bekaunntastn Müün von Wean gwuan is. Am Aufaung vom 18.Joahundat is daun de Sogn mid dem Beab entstaundn. Es is zwoa a Totsoch, doss si damois wirklich no Bean bis is Weichbüüd vo da Stod vaiarrt haum. Aan so an Vuafoi, dea si 1715 in Hittlduaf ogspüüt hod, kaun ma aa nochweisn. Oba da Nauman „Bärenmühle“ geht in Wiaklichkeit auf a Wiazhaus danem zruck, des wos „Zum schwarzen Bären“ ghaassn hod. Is natialich de Frage, warum haasst daun des aso, do gibz oba kaane Quöön fia nix. De Müü woa bis 1856 in Betrieb, daun is da Müüboch zuagschitt wuan (haast jetzan Mühlgasse). Vua launga Zeit woan Nikolsduaf, Matzleinsduaf, und Reinprechtsduaf no sööbständig, mid aan eiganan Buagamaasta und aan eiganan Aumzsíegl. Wea von aan Duaf ins andare woin hod, is da Weg iwa Wiesn und Weigeatn gaungan. Waun aana sei Möö in da Müü hod
Da Towel Day (engl. fia: Handduach-Dòòg) is a Gedenkdòg fia den Schriftstella Douglas Adams, wo am 11. Mai 2001 gstormm is. Ab dò is wejdweid jeds Joar am 25. Mai da Towel Day begonga worn. An dem Dòòg schleppan a Haffa vo seine Fans a Handdiache umanand. De Gestn hòd eanan Ursprung in dem Buach Per Anhalter durch die Galaxis, wo da unglaublich grouße praktische Nutzn vo am Handdiache auf Reisn im Universum foingdamassn bschriemm werd: „ Im Reiseführa "Per Anhalter durch die Galaxis" hòds a bòòr Infos zum Thema Handdiacha. A Handduach, hoassts dò, is so ziemle des komodste, wòs ma òis interstellara Trämpa dabei ham ko. Auf da oan Seitn hòds an groußn praktischn Wert - du kònnst de zum Warma drin eiwickln, wannst auf de kòidn Monde vo Jaglan Beta umanandahupfst; du konnst de draufleng, wannst an de strahlnd heijn Marmorsandstränd vo Santraginus V de berauschndn Dämpf vum Meer eischnaufst; du konnst drunta schlaffa, wann de roud gliahadn Stern vo de Wüstn vo Kakrafoon iba da leichtn; du konnstas òis Segl an a Minifloß bindn, wannst den schee schtaad vor si hi fliassadn Fluss Moth òbafahrst; nòòs iss a gschickte Waffn fiaran Nahkampf; um an Schädl gwicklt
Hoadnsteaz is a oafochs Essn aus Hoadnmej oda Hoadngriaß, Wossa und Fett (friacha imma Schmoiz). Zun Steaz hods friacha oft Schpeeg und Grammen gem. Bis in de Middn vom 20. Joarhundad woa Steaz in Östareich und Bayern oane vo de wichtigstn Hauptmoizeidn. In Ost- und Siidöstareich vua oim Hoadnsteaz. De Zuadodn Hoadnmej bzw. -griaß, Schmoiz, Schpeeg hod ma leicht aufd Orwad (z. B. de Hoizhoggabuam in an Woid) midnehma und si schnej a recht noarhofte, woarme Moizeit mocha kina. Sterz
Kubikmeta is de SI-Einheit fias Voluman. A Kubikmeta is a Wiafl von aan moi aan moi aan Meta. Schreim tuad ma des ois m3. So wia beim Kwadrat, gibz natialich aa beim Kubik- olle Variantn vo de Länganeinheitn. As Zeichn waa cm3, oft gschrim ois ccm, wiad bsundas vawendt beim Hubraum vo aan Vabrennungsmotoa. In aan Kubikmeta bassn genau ozöhte 1 Mülliaunan Kubikzantimeta, des san 106 ccm. Do gheat dm3. Wäus dessöbe is, vawendt ma do efta „l“ fia Lita. Aa Lita san 1000 Kubikzantimeta, umgekeat hod a Kubikmeta tausnd Lita. Des wiad aa gean bei Motoan vawendt, zum Beispüü is a Wogn mit zwaa Lita aana, des wos an Motoa mid 2000 ccm hod. Gibz aa, des waa km3, oisa aa Kilometa hoch drei. Des is scho a gaunzscheens Trumm, so gabat ma vielleicht des Voluman von an Beag oda von aan Meea au, oda des Bia, wos im Siiddeitschn Raum iwas Joa gsoffn wiad.
Schmoiz is im engan Sinn a weidavaorwadte Schlochtfeddn vo Facken. Des woa friaha in Eiropa bis in de Middn vom 20. Joarhundad as wichtigste Speisnfedd iwahapts. Im weidan Sinn redd ma aa vo Ganslschmoiz und vo Budanschmoiz. De gschmoizane Feddn vo Rindviechan nennt ma ned Schmoiz, sondan Toig. Da entscheidnde Voatei is, doss a Schmoiz recht laung hoitboa is, aa ohne an Eiskostn. Da Budan wead ranzi, a Schmoiz ned. Da Grund dafia is: Ban Schmoizmocha wead da Schlochtfeddn es Oaweiß und es Wossa entzong. Mid da Vabroadung vom Eiskostn ob da Middn vom 20. Joarhundad wor de Hoidborkeit vo Schmoiz owa neama so wichti. Desweng hods aa de dominiande Bedeitung valoan. As Schmoiz auslossn gähd aa vui oafocha ois wias an Budan mocha. De Schlochtfeddn (da ungraichade Speeg) wead kloa gschniddn und nacha stundnlong ba middlara bis niadriga Hitzn auslossn. Dobei entstengan Grammen und Schmoiz. De Grammen wean obgseicht und as reinweiße Schmoiz bleibt. Wann as Schmoiz no Grammen enthoidn duad, nacha redd ma vo Grammeschmoiz. Grammeschmoiz wead oft mid Zwiefen, Majoran und Thymian auslossn, na schmeckts bessa. Schmoiz bsteht aus gsäddigtn und ungsäddigtn Feddsairen (Triglyceridn). Da Otei vo "gsundn" ungsäddigtn Feddsairen liegt bei umara 60 %, dovo san
Schmoiz moant a weidavaorwads Schlochtfett vo Facken und Gansln, schau Schmoiz Schmoizbrod Schmoiznudln Schmoizgringal Schmoizbeckarei Oahnschmoiz a Schmoizfrisua (fettige Hoar) a Schmoizlockn (a Mannafrisua aus de 1950a Joar) a Schmoizmusi (sentimenale Musi) Musklschmoiz (Keapakroft)
Schmoizlockn oda öst. Gatschwöön (dt. Schmalztolle) nennt ma a tippische Frisua aus da friachn Popkuitua (Rock ’n’ Roll) in de 1950a Joar. Bekannt worn iss voa oim duachn Bill Haley und en Elvis Presley. De Frisua is nebnan Petticoat von de Deandln es auffälligste Symboi vo da RocknRoll-Zeid bliebn. De Frisua wead vaoanzlt aa no heit drogn. De Schmoizlockn hod oide historische Voabuida. De ungarische Magnatnroin (siecht ma beispuisweis in da Ahnlgalarie vo da Fiaschntfamij Esterházy oda ba de englischn Dandys und de Gigolos ba uns in de 1920a Joar. Da Götz Alsmann De Bill Haley Schmoizlockn Da Andreas Gabalier Da Cristiano Ronaldo De Leningrad Kaubois (a Wengl iwatriem) Bubikopf Irokesnschnidd
Koichstoa is a Soumebegriff fia Stoana, de wos voa oim aus Kalziumkarbonat (CaCO3) bstenga. Koichstoana hom a hohe wiatschoftliche Bedeitung, fia de Baustoffindustrie (Baukoich) und fia de Natuaweakstoaindustrie. De meisdn Koichstoana entstenga duach Iwarestln vo Lebewesn (vua oim Schoinviecha wia Muschln und Schneckn), es gibd owa Koichstoana, de wos im Wossa ausgfoid wean, u. a. Travertin. Koichstoa, dea wos vui Degl enthoid, wead Meagl gnennd. Koichstoa mid vü Dolomit (CaMg(CO3)2), kuaz Dolomit. Nua bstimmde Koichstoasoatn wean ois Baustoff vawendd. In Bayern gibds wejdberihmte Koichstoabrich (Solnhofena, Jura, Muschlkoich). Adneta Koichstoa St. Margarethna Koichsaundstoa Auakoich Jura Koichstoa Soinhofna Koichstoa Fränkischa Muschlkoich Thüringa Travertin Travertin Kirchheimer Muschelkalk beim Fraunhofer-Informationszentrum Raum und Bau (IRB), Stuttgart.
Vo ana Schmoizfrisua redd ma, wen de Hoar vo Mannan extrem eigfedd san. De Schmoizlockn san a Speziaifoam vo da Schmoizfrisua. A Typ mid ana Schmoizfrisua wead oft - pars pro toto - aa nua "de Schmoizfrisua" gnennt. Bubikopf Irokesnschnidd Schmoizlockn
Oahnschmoiz is a fettige Obsondarung vom innan Oahwaschl im sogn. aißan Gheagang. Oahnschmoiz gibt ba oin Spoviechan. Es schitzt de innan Oahwaschl voa Staub, Dreeg, obgstoabanan Haudzejn, Bakterien und Insektn. Wen ma jedn Dog de Oahwaschln woscht oda Schwimma gäht, na fait dea Schutz und des ko di krank mocha. Commons: Oahnschmoiz – Sammlung vo Buidl, Videos und Audiodateien Astrid Viciano: Klebrige Europäer, staubige Indianer: Japanische Forscher widmen sich der internationalen Analyse von Ohrenschmalz. Auf: Zeit Online vom 2. Feba 2006.